กฎสำนักนายกรัฐมนตรีฉะบับที่ ๔๑(พ.ศ. ๒๔๙๓)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช๒๔๗๘[๑] อาศัยอำนาจตามความในมาตรา ๗แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎไว้ ดังต่อไปนี้ข้อ ๑ ให้ยกเลิกความใน(๒) ของข้อ ๒ (ฉ) แห่งกฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ (ฉบับที่ ๒๓)ซึ่งได้แก้ไขเพิ่มเติมโดยกฎสำนักนายกรัฐมนตรีออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ (ฉบับที่ ๓๐) และให้ใช้ความต่อไปนี้แทน(๒) เสื้อมี ๓ แบบ ลักษณะดังต่อไปนี้ คือแบบที่ ๑ เสื้อคอพับ แขนยาวรัดข้อมือ หรือแขนสั้นมีกระเป๋าที่หน้าอกเสื้อข้างละ ๑ กระเป๋าแบบที่ ๒ เสื้อคอพับ แขนยาวรัดข้อมือ ปล่อยเอวใช้สวมทับภายนอกกางเกง มีกระเป๋าบนที่หน้าอกเสื้อข้างละ ๑ กระเป๋า กระเป๋าล่างข้างละ๑ กระเป๋า ที่เอวมีห่วงผ้าสีกากีสำหรับร้อยเข็มขัด ขนาดกว้าง ๕ เซนติเมตรทำด้วยผ้าสีเดียวกันกับเสื้อแบบที่ ๓ เสื้อคอพับเปิดคอ แขนยาวรัดข้อมือหรือแขนสั้นมีกระเป๋าที่หน้าอกเสื้อข้างละ ๑ กระเป๋าเสื้อแต่ละแบบนี้ ให้ใช้สีกากีหรือกากีนวล ถ้าแขนยาวให้มีดุมที่ข้อมือข้างละ๑ ดุม ลักษณะของกระเป๋าบนมีแถบตามทางดิ่งกว้าง ๓.๕ เซนติเมตรตรงกึ่งกลาง มีใบปกรูปมนชายกลางแหลม ในกรณีที่เสื้อมีกระเป๋าล่างกระเป๋าล่างเป็นย่าม ไม่มีแถบ มีใบปกรูปตัดขนาดกระเป๋าพองาม ขัดดุมกระเป๋าละ ๑ ดุม ตัวเสื้อผ่าอกตลอดมีสาบกว้าง ๓.๕ เซนติเมตร ติดดุมตามแนวอกเสื้อ ๕ ดุม ระยะห่างกันพอสมควรและติดเครื่องหมายสังกัดที่ปกคอด้านหน้าทั้งสองข้าง ที่ไหล่เสื้อประดับอินทรธนูสีเดียวกับเสื้อเย็บเป็นแผ่นสี่เหลี่ยมเรียวจากด้านไหล่ไปทางคอติดอยู่เหนือบ่าทั้งสองข้างทางด้านไหล่กว้าง ๔ เซนติเมตร เย็บติดกับตะเข็บเสื้อ ด้านทางคอกว้าง ๓ เซนติเมตรปลายมน ขัดดุมติดภายในเสื้อ ดุมทั้งสิ้นที่กล่าวนี้มีลักษณะเป็นรูปกลมแบนทำด้วยวัตถุสีน้ำตาลแก่อินทรธนูมีลักษณะ ดังต่อไปนี้รัฐมนตรี มีแถบกว้าง ๓ เซนติเมตร ติดทางต้นอินทรธนู ๑ แถบและแถบกว้าง ๑ เซนติเมตร ติดเรียงต่อไปอีก ๒แถบ แถบบนขมวดเป็นวงกลมขนาดวัดเส้นผ่านศูนย์กลางวงใน ๑ เซนติเมตรเฉพาะนายกรัฐมนตรีมีครุฑพ่าห์โลหะสีทองทับอยู่บนอินทรธนูข้าราชการชั้นพิเศษ มีแถบกว้าง ๓ เซนติเมตร ติดทางต้นอินทรธนู๑ แถบ และแถบกว้าง ๑ เซนติเมตรติดเรียงถัดไปอีก ๑ แถบ แถบบนขมวดเป็นวงกลมขนาดวัดเส้นผ่านศูนย์กลางวงใน ๑ เซนติเมตรข้าราชการชั้นเอก มีแถบกว้าง ๑ เซนติเมตร ๓ แถบแถบบนขมวดเป็นวงกลม ขนาดวัดเส้นผ่านศูนย์กลางวงใน ๑ เซนติเมตรข้าราชการชั้นโท มีแถบกว้าง ๑ เซนติเมตร ๒ แถบ แถบบนขมวดเป็นวงกลมขนาดวัดเส้นผ่านศูนย์กลางวงใน ๑ เซนติเมตรข้าราชการชั้นตรี มีแถบกว้าง ๑ เซนติเมตร ๑ แถบขมวดเป็นวงกลมขนาดวัดเส้นผ่านศูนย์กลางวงใน ๑ เซนติเมตรข้าราชการชั้นจัตวาที่ได้รับเงินเดือนตั้งแต่ห้าสิบบาทขึ้นไป มีแถบกว้าง ๕ มิลลิเมตร ๒ แถบ แถบบนขมวดเป็นวงกลมขนาดวัดเส้นผ่านศูนย์กลางวงใน ๕ มิลลิเมตรข้าราชการชั้นจัตวา ที่ได้รับเงินเดือนต่ำกว่าห้าสิบบาท มีแถบกว้าง๕ มิลลิเมตร ๑ แถบ ขมวดเป็นวงกลม ขนาดวัดเส้นผ่านศูนย์กลางวงใน ๕ มิลลิเมตรสำหรับข้าราชการวิสามัญ เฉพาะแถบที่ขมวดเป็นวงกลมนั้น ให้ขมวดเป็นรูปสี่เหลี่ยมแถบดังกล่าวมาแล้วนี้ ให้ใช้สีเหลือง การประดับแถบให้ประดับตามขวางที่ต้นอินทรธนูแถบต้นที่สุดให้ห่างจากต้นอินทรธนู ๕ มิลลิเมตร และแถบต่อไปเว้นระยะห่างกัน ๕ มิลลิเมตรผู้ได้รับพระราชทานเครื่องราชอิสสริยาภรณ์ให้ประดับแพรแถบเครื่องราชอิสสริยาภรณ์ที่อกเสื้อเหนือกระเป๋าบนซ้ายของเสื้อแบบที่๑ แบบที่ ๒ และแบบที่ ๓ นี้ได้ทุกโอกาสข้อ ๒ ให้ยกเลิกความใน (๕) ของข้อ ๒ (ฉ)แห่งกฎสำนักนายกรัฐมนตรี ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ (ฉบับที่ ๒๓) และให้ใช้ความต่อไปนี้แทน(๕) เข็มขัดมี ๒ แบบ ลักษณะดังต่อไปนี้ คือแบบที่ ๑ ทำด้วยหนังสีน้ำตาลกว้าง ๕ เซนติเมตรใช้หัวทองเหลืองรูปสี่เหลี่ยมผืนผ้าชนิดหัวกลัด สำหรับใช้กับเสื้อแบบที่ ๑และแบบที่ ๓แบบที่ ๒ ทำด้วยผ้าสีเดียวกันกับเสื้อกว้าง ๕ เซนติเมตรใช้หัวทองเหลืองรูปสี่เหลี่ยมผืนผ้าชนิดหัวกลัดสำหรับใช้กับเสื้อแบบที่ ๒ให้ไว้ ณ วันที่ ๓ กุมภาพันธ์ พ.ศ. ๒๔๙๓จอมพล ป. พิบูลสงครามนายกรัฐมนตรีโชติกานต์/ปรับปรุง๑๒ กุมภาพันธ์ ๒๕๖๓อรญา/ตรวจ๔ พฤษภาคม ๒๕๖๓[๑] ราชกิจจานุเบกษาเล่ม ๖๗/ตอนที่ ๑๐/หน้า ๒๓๓/๑๔ กุมภาพันธ์ ๒๔๙๓